શું તમને તમારી જ ઉંમર, અનુભવ અને હોદ્દાવાળી વ્યક્તિ જેટલો જ પગાર મળે છે ? જો તેમ ના હોય તો ખરેખર તમારે વેતન કેટલું હોવું જોઇએ ? તમે જે સ્થળે કામ કરો છો તેનું વાતાવરણ નિર્ધારિત સુવિધાવાળું છે કે નહીં ? મહિલાઓ માટે ભારતમાં કેવા લેબર લો છે ? આવા અનેક પ્રશ્નો અને તેને સંબંધિત માહિતી તમને ઇન્ડિયન ઇન્સ્ટિટયૂટ ઓફ મેનેજમેન્ટ-અમદાવાદે શરૃ કરેલી વેબસાઇટ ‘www.paycheck.in’ પરથી મળી શકશે. એટલું જ નહીં આઇઆઇએમ કયા સેક્ટરમાં કયા સ્તરે કર્મચારીઓ કેટલો પગાર મેળવે છે તેનો એક ઓનલાઇન સર્વે પણ કરી રહ્યું છે. જેનો હેતુ માત્ર ભારત જ નહીં, વૈશ્વિક સ્તરે લેબર માર્કેટમાં વેતનમાં પારદર્શકતા માપવાનો છે.